སྤྱིར་ནད་མེད་ཚེ་བསྲིང་ལས་དཔྱད་བཅོས་ཀྱི་རིགས་བསྟེན་ཐབས་ནི་ཐོག་མར་བླ་གནས་དང་གཟའ་སྐར་འཕྲོད་སྦྱོར་སོགས་ལ་ངེས་པར་དུ་བརྟགས་དགོས་པ་དང་།དེ་ནས་མི་དེའི་རང་བཞིན་དང་ཡུལ་དུས།ལུས་ཟུངས་ཀྱི་སྟོབས་ཆེ་ཆུང་།གཟུགས་པོའི་གནས་ཚུལ་བཅས་ལ་གཞིགས་ནས་དཔྱད་བསྟེན་རུང་མིན་གསལ་རྟོགས་ཡོད་དགོས་པ་ནི་བདེ་ཐང་དཔྱད་བཅོས་ཀྱི་སྔོན་འགྲོ་ཡིན་ལ།དེའི་རྗེས་སུ་གཏར་ག་དང་མེ་བཙའ།དུགས།ལུམས།བྱུགས་པ།བསྐུ་མཉེ།དབྱུག་པ་སོགས་ཀྱི་ཕྱག་ལེན་གྱི་ཆོ་ག་དང་གསང་བའི་མན་ངག་རྣམས་ཁ་ཅིག་ལོ་རེ་དང་ལ་ལ་ཞིག་ཟླ་རེར་བཞིན་འོས་ཤིང་འཚམ་ལ་རྙོག་གྲ་མེད་པ་ཞིག་བེད་སྤྱོད་གཏོང་མཁས་ན་བྱིས་པ་དང་།དར་མ།རྒན་པོ་བཅས་ཀྱི་ལུས་ཁམས་ཀྱི་ནད་རིགས་གང་ཡང་མི་འབྱུང་བར་སྔོན་འགོག་བྱེད་པ་མ་ཟད།སྐུ་གཟུགས་བདེ་ཐང་དང་ནད་མེད་ཚེ་རིང་ཡོང་པར་དགེ་མཚན་ནམ་ཕན་ནུས་བསམ་གྱིས་མི་ཁྱབ་པ་ཞིག་ཐོན་ཡོང་གི་རེད།